שיר בדואי
עדרי כבשים על הגבעה וענני כבשים מעל,; שיחי קוצים מתנועעים, זהב נודד במאהל.; לאן שלא תביט תראה, ימין ושמאל רק חול וחול,; וכשהרוח משתנית החול יוצא לו במחול.; לשמי הבוקר הגבוהים כאן אין ראשית או אחרית,; והד חליל רועים עונה בערבית ובעברית.; עולם נברא, כולו "תמאם",; וכל השאר, מים עד ים,; הוא מעשה ידי אדם.; שבילי עזים במדרונות ושביל חלב זוהר מעל,; הואדיות וההרים עומדים לעד ועד בכלל.; גמלים פוסעים בחול החם, דובה גדולה על גג עולם,; ועד האופק נח צילו של אור ירח מנומנם.; לשמי הלילה הכסופים כאן אין ראשית או אחרית,; ותן בחושך מילל בערבית ובעברית.; כוכב נופל, ב"נוס אל-ליל",; את עינהם עוצמים; ומבקשים יצחק וישמעאל.; 